คือมีเพศสัมพันธ์กับแฟนแล้วไม่ใส่ถุง แฟนเผลอหลั่งในจึงกินยาคุมฉุกเฉินภายใน24ชม.แล้วผ่านมา1อาทิตย์มีเพศสัมพีนธ์อีก ครั้งนี้ใส่ถุงแต่ถุงแตก จึงรีบกินยาคุมฉุกเฉินอีก แต่ไปอ่านมาว่าห้ามกิน4เม็ด/เดือน แล้วหลังกินยาคุมมีอาการเจ็บที่หัวนม และมีเลือดออกที่ช่องคลอด เป็นเพราะอะไรคะ จะท้องคะ
สวัสดีค่ะ หากได้ทานยาคุมฉุกเฉินภายในช่วง 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85% ส่วนการมีเพศสัมพันธ์ในอีก 1 สัปดาห์ต่อมา แล้วได้ทานยาคุมฉุกเฉินไปอีกครั้ง ยาคุมฉุกเฉินก็จะช่วยป้องกันการตั้งครรภ์ได้เช่นกัน อย่างไรก็ตาม ไม่แนะนำให้ใช้ยาคุมฉุกเฉินบ่อยๆ เพราะจะทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ ดังนั้น การมีเลือดออกจากช่องคลอด โดยที่ยังไม่ใช่ช่วงวันที่ที่ประจำเดือนควรจะมา ก็น่าจะเป็นผลข้างเคียงจากยาคุมฉุกเฉินได้สำหรับอาการเจ็บเต้านม หากเกิดหลังจากทานยาคุมฉุกเฉินไปภายใน 1-2 วัน ก็ถือเป็นผลข้างเคียงที่สามารถพบได้เช่นกันค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยจะช่วยป้องกันการตั้งครรภ์ได้มากกว่า 99% ซึ่งมีประสิทธิภาพดีกว่ายาคุมฉุกเฉินมากค่ะ